|  |  |  |
| --- | --- | --- |
|  | **ROMÂNIA**  **JUDEŢUL ARAD COMUNA CONOP**  **CONSILIUL LOCAL**  **Jud. Arad, Comuna Conop, nr.4**  **tel./fax: 0040-257-433044,; tel. 433003**  **email:secretarconop@gmail.com** | **Conop 5** |

**H O T Ă R Â R E A nr.34**

**din 17.03.2017**

privind darea în administrare unităţilor de învăţământ preuniversitar de stat din Comuna Conop a imobilelor în care îşi desfăşoară activitatea educaţională

Având în vedere:

* iniţiativa Primarului Comunei Conop , exprimată în expunerea de motive înregistrată cu nr.775/10.03.2017;
* prevederile art.112, alin. (1) şi (2) din Legea nr. 1/2011 – Legea educaţiei naţionale, cu modificările şi completările ulterioare;
* prevederile art.860 şi art.867 din Legea nr. 287/2009, republicată privind Codul civil;
* Hotărârea nr.56 din 29.08.2001 a Consiliului Local al comunei Conop cu privire la preluarea în domeniul public al comunei Conop, jud.Arad, a terenurilor şi clădirilor în care îşi desfăşoară activitatea unităţile de învăţământ preuniversitar;
* rapoartul comisiilor de specialitate ale Consiliului Local Conop;
* numărul de voturi de la ședința din data de 17.03.2017, cu un număr de 7 voturi pentru și trei voturi împotrivă, ;

În temeiul prevederilor art.36 alin. (2) lit. „c”, alin. (5), lit. a), art. 45 şi art. 123 din Legea nr. 215/2001, privind administraţia publică locală, republicată, cu modificările şi completările ulterioare,

H O T Ă R Ă Ş T E

**ART.1** .Se aprobă darea în administrare a imobilelor (terenuri şi construcţii), proprietate publică a comunei Conop, unităţilor de învăţământ preuniversitar de stat de pe raza Comunei Conop, conform anexei nr. 1, care face parte din prezenta hotărâre.

**ART.2.** Se aprobă contractul-cadru de administrare încheiat între Comuna Conop , reprezentat prin primar şi directorul unităţii de învăţământ preuniversitar de stat, conform anexei nr. 2, care face parte din prezenta hotărâre.

**ART.3**. Se mandatează Primarul Comunei Conop , domnul Moldovan Petrică, pentru a semna contractul de administrare încheiat cu directorul unităţii de învăţământ preuniversitar de stat.

**ART.4**. Prezenta hotărâre se duce la îndeplinire de către Compartimentul contabilitate, impozite și taxe și Compartiment urbanism din cadrul Primăriei Comunei Conop.

**ART.5**. Prezenta hotărâre comunică:

Instituției Prefectului-Județul Arad;

Primarul comunei Conop;

Doamnei Prof. Mihuța Milica-Florentina- Director Școala Gimnazială Ștefan Cicio-Pop Conop;

Compartimentele contabilitate, impozite și taxe și urbanism din cadrul Primăriei Conop;

Președinte de ședință Contrasemnează,

Bălan Ioan – Sergiu Secretar UAT Conop,

Jr.Nistor Mihaela

Anexa nr. 2 la Hotărârea nr. 34 / 2017 a Consiliului Local Conop

CONTRACT DE ADMINISTRARE

Nr.\_\_\_\_\_\_\_\_\_\_ din\_\_\_\_\_\_\_\_\_\_\_

**I.PĂRŢILE CONTRACTANTE** – Comuna Conop, prin Consiliul Local al Comunei Conop, cu sediul in Conop, nr. 4, având cod fiscal nr. 3519143, reprezentat prin Primar, Moldovan Petrică, în calitate de proprietar, pe de o parte şi unitatea de învăţământ ȘCOALA GIMNAZIALĂ ,,ȘTEFAN CICIO-POP,, CONOP, cu sediul in Conop, str., având cod fiscal nr.29028930, , reprezentat prin director Mihuta Milica Florentina, identificat prin B.I./C.I. seria\_\_\_\_, nr.\_\_\_\_\_\_\_\_\_\_\_\_\_\_, eliberat de\_\_\_\_\_\_\_\_\_\_\_\_\_\_\_\_\_\_\_, la data de \_\_\_\_\_\_\_\_\_\_\_\_\_\_\_\_\_\_\_\_\_\_, cod numeric personal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu domiciliul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de administrator, pe de altă parte,

În baza Hotărârii Consiliului Local Conop nr. 34/ 17.03. 2017 au convenit asupra încheierii prezentului contract.

**II. OBIECTUL CONTRACTULUI DE ADMINISTRARE**

Art.1.Obiectul prezentului contract îl constituie dreptul de administrare asupra imobilelor prevăzute în anexa nr.1 în vederea desfăşurării actului educaţional.

**III. DURATA CONTRACTULUI**

Art.2. Prezentul contract se încheie pe durata mandatului de director al doamnei Mihuța Milica Florentina, dacă legea nu prevede altfel.

**IV.DREPTURILE PĂRŢILOR**

**Drepturile proprietarului**

Art.3. (1) Să exercite dreptul de dispoziţie, în condiţiile legii, asupra imobilelor (terenuri şi construcţii) prevăzute la art. 1.

(2) Să inspecteze bunurile administrate, să verifice stadiul de realizare a investiţiilor, precum şi modul în care este satisfăcut interesul public.

(3) Să verifice, în perioada derulării contractului de administrare, modul în care administratorul respectă condiţiile şi clauzele acestuia.

(4) Să modifice în mod unilateral partea reglementară a contractului de administrare, din motive excepţionale legate de interesul naţional sau local.

(5) Să solicite administratorului situaţia gestiunii imobilelor.

6) Să înscrie în proprietatea publică a Comunei Conop orice corp de clădire nou construit în incintele imobilelor date spre administrare.

**Drepturile administratorului**

Art.4. (1) Să folosească imobilele administrate, potrivit destinaţiilor acestora.

(2) Să realizeze lucrări de investiţii, reabilitare, modernizare, precum şi alte lucrări, indiferent de natura acestora, cu aprobarea prealabilă a Consiliului Local Conop. După recepţie, aceste lucrări vor intra în proprietatea publică a Comunei Conop;

**V.OBLIGAŢIILE PĂRŢILOR**.

Obligatiile proprietarului

Art.5. (1) Să predea administratorului, pe baza unui proces verbal de predare - primire, denumit în continuare proces-verbal, imobilele (terenuri şi construcţii) în care îşi desfăşoară activitatea. Procesul-verbal de predare - primire va evidenţia starea bunurilor predate şi va face parte integrantă din prezentul contract.

(2) În derularea contractului, prin acţiunile întreprinse, să nu stânjenească, prin acţiuni sau inacţiuni, activitatea specifică a administratorului.

(3) Să finanţeze lucrările de consolidări, reparaţii capitale, precum şi orice alte lucrări de această natură necesare imobilelor.

(4) Să urmărească, să intervină şi să finanţeze lucrările pentru păstrarea în bune condiţii a elementelor structurii de rezistenţă a clădirilor.

**Obligaţiile administratorului**

Art.6. (1) Să preia de la proprietar, pe baza unui proces-verbal, imobilele (terenuri şi construcţii) în care îşi desfăşoară activitatea.

(2) Să inventarieze anual, până în luna noiembrie şi să transmită proprietarului, listele de inventariere privind terenurile şi construcţiile.

(3) Să menţină în siguranţă imobilul şi să aducă la cunoştinţa proprietarului orice tulburare de drept sau ca urmare a stării tehnice a imobilelor, din punct de vedere al siguranţei de exploatare.

(4) Pe toată durata administrării, să păstreze în bune condiţii bunul încredinţat, precum şi accesoriile acestuia, să nu le degradeze sau deterioreze.

(5) Să permită accesul proprietarului în spaţiul încredinţat ori de câte ori acest lucru este necesar, pentru a controla administrarea imobilelor încredinţate şi starea acestora.

(6) Să încheie contracte ferme cu furnizorii de utilităţi şi să respecte obligaţiile asumate prin contracte. Repararea oricărui prejudiciu pe care administratorul îl va cauza acestora revine în exclusivitate administratorului.

(7) Să suporte cheltuielile de întreţinere şi gospodărire curentă ale imobilelor administrate (energie electrică, gaze, apa potabilă, canalizare, termoficare, igienizări etc.).

(8) Să asigure cheltuielile necesare şi să organizeze servicii privind paza, PSI şi salubritate, deszăpezire.

(9) Să asigure urmărirea comportării în exploatare a imobilului, potrivit legii.

(10) Să răspundă în nume propriu în litigiile referitoare la dreptul de administrare.

(11) Să arate în faţa instanţei titularul dreptului de proprietate, în litigiile ce au ca obiect dreptul de proprietate, în caz contrar purtând răspunderea pentru prejudiciile cauzate ca urmare a neîndeplinirii acestei obligaţii.

(12) Să nu schimbe destinaţia imobilelor.

(13) Să prezinte propunerile de reparaţii capitale, consolidări, extinderi şi modernizări proprietarului, până în luna noiembrie a fiecărui an.

(14) Să nu cesioneze dreptul de administrare unei alte entităţi juridice fără aprobarea Consiliului Local Conop.

(15) Să prezinte anual sau ori de câte ori se solicită de către proprietar, situaţia gestiunii imobilelor şi stadiul realizării investiţiilor.

**VI. RĂSPUNDEREA CONTRACTUALĂ**

Art.7.Nerespectarea de către părţile contractante a obligaţiilor cuprinse în prezentul contract de administrare atrage răspunderea contractuală a părţii în culpă. Dacă penalităţile nu acoperă paguba, se vor plăti în completare daune -interese.

**VII. FORŢA MAJORĂ**

Art.8.Forţa majoră invocată cu răspunderea prevederilor legale exonerează de răspundere partea care o invocă.

**VIII.LITIGII**

Art.9. (1) Toate litigiile născute din aplicarea prevederilor prezentului contract se vor soluţiona pe cale amiabilă, prin mediere.

(2) Litigiile nesoluţionate pe cale amiabilă vor fi înaintate spre soluţionare instanţei judecătoreşti competente.

**IX. ÎNCETAREA CONTRACTULUI**

Art.10. Contractul încetează prin:

a) desfiinţarea unităţii de învăţământ;

b) acordul de voinţă al părţilor contractante, exprimat în scris;

c) desfiinţarea titlului proprietarului; Proprietarul nu este răspunzător de schimbarea regimului juridic al imobilului ca urmare a unor reglementări legale adoptate după semnarea prezentului contract sau ca urmare a unor procese de revendicare, administratorul nefiind în drept să pretindă nici un fel de despăgubiri de la proprietar.

d) prin rezoluţiune numai dacă administratorul nu-şi exercită drepturile şi obligaţiile ce derivă din prezentul contract;

e) când interesele COMUNEI CONOP o impun.

**X.DISPOZIŢII FINALE**

Art.11. Pe toată durata administrării cele două părţi se vor supune legislaţiei în vigoare din România.

Art.12.Modificarea şi completarea contractului de administrare poate interveni în limitele legislaţiei române, după o notificare prealabilă, cu acordul părţilor, prin act adiţional, excepţie făcând prevederile imperative din hotărârile Consiliului Local Conop sau alte normative – legi, hotărâri de guvern, ordonanţe etc., care nu fac obiectul unui act adiţional.

Art.13.În litigiile privitoare la dreptul de administrare, în instanţă, titularul acestui drept va sta în nume propriu.

Art.14.În litigiile cu terţi, referitoare la dreptul de proprietate, administratorul are obligaţia de a arăta instanţei cine este titularul dreptului de proprietate. Titularul dreptului de administrare

răspunde în condiţiile legii, pentru prejudiciile cauzate ca urmare a neîndeplinirii acestei obligaţii. De asemenea, neîndeplinirea acestei obligaţii poate atrage revocarea dreptului de administrare.

Art.15.Contractul de administrare şi procesul-verbal de predare - primire se încheie în 4 (patru) exemplare originale, câte două exemplare originale pentru fiecare parte.

PROPRIETAR, ADMINISTRATOR,

COMUNA CONOP PRIMAR DIRECTOR,

Moldovan Petrică Mihuta Milica Florentina

CONTABIL, Contabil ,

Rada Felicia Mina Rechițan Mihaela Stana

Președinte de sedință, Contrasemnează

SECRETAR UAT Conop,

Bălan Ioan –Sergiu Jr.Nistor Mihaela

PROCES VERBAL de predare – primire nr.\_\_\_\_\_\_

Încheiat azi\_\_\_\_\_\_\_\_\_\_\_\_\_\_\_\_\_\_\_\_\_\_\_ Comuna Conop, cu sediul in Conop nr. 4, având cod fiscal nr. 3519143, cont IBAN RO 51 TREZ 02124740220XXXXX deschis la Trezoreria Lipova , reprezentat prin Primar, Moldovan Petrică, în calitate de predător, pe de o parte şi - unitatea de învăţământ ȘCOALA GIMNAZIALA ,,ȘTEFAN CICIO-POP,, CONOP, cu sediul in CONOP, str.\_\_\_\_\_\_\_, având cod fiscal nr. 29028930, cont nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la TREZORERIA LIPOVA , reprezentat prin director Mihuța Milica Florentina , identificat prin B.I./C.I. seria\_\_\_\_, nr.\_\_\_\_\_\_\_\_\_\_\_\_\_\_, eliberat de\_\_\_\_\_\_\_\_\_\_\_\_\_\_\_\_\_\_\_, la data de \_\_\_\_\_\_\_\_\_\_\_\_\_\_\_\_\_\_\_\_\_\_, cod numeric personal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu domiciliul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de primitor, pe de altă parte am procedat la predarea-primirea imobillelor (teren şi construcţii) conform anexei nr.1 care face parte integranta din prezentul proces verbal de predare – primire, cu o valoare de inventar de

Starea imobilului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Prezentul proces-verbal, întocmit în 4 (patru) exemplare originale, câte două exemplare originale pentru fiecare parte, constituie anexa la contractul de administrare.

PROPRIETAR, ADMINISTRATOR,

COMUNA CONOP PRIMAR DIRECTOR,

Moldovan Petrică Mihuta Milica Florentina

CONTABIL, Contabil ,

Rada Felicia Mina Rechițan Mihaela Stana

Președinte de sedință, Contrasemnează,

Bălan Ioan –Sergiu SECRETAR UAT Conop

Jr.Nistor Mihaela